Diari Oficial de la Generalitat Valenciana


Sumari del DOGV 913, del 30-09-1988 (1988/800555)

ORDRE de 8 d'agost de 1988, de la Conselleria de Cultura, Educació i Ciència, per la qual es convoca el X Certamen de Bandes de Música de la Comunitat Valenciana.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/08/08/(1)/dof/vci/html**

### Dades del document

Número de DOGV
:   913

Data del DOGV
:   30-09-1988

Secció del DOGV
:   DISPOSICIONS GENERALS

Número del document
:   1988/800555


Data del document
:   08-08-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 8 d'agost de 1988, de la Conselleria de Cultura, Educació i Ciència, per la qual és convocada el X Certamen de Bandes de Música de la Comunitat Valenciana.  
Les bandes de música són elements imprescindibles en tota activitat cultural que es desenvolupa a la Comunitat Valenciana.  
Potenciar-les i defensar-les ha estat un dels compromisos adquirits per la Generalitat Valenciana. De bell nou, enguany es celebrarà el Certamen de Bandes de Música de la Comunitat Valenciana a l'auditori del CEI de Cheste. Per això, fent ús de les facultats que em confereix l'article 35 de la Llei 5/83, de la Generalitat Valenciana, de 10 de desembre de Govern Valencià.  
ORDENE:  
Article únic  
Convocar el X Certamen de Bandes de Música de la Comunitat Valenciana i aprovar les bases per què es regirà, les quals s'inclouen com a annex a aquesta ordre.  
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 8 d'agost de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases del X Certamen de Bandes de Música de la Comunitat Valenciana.  
Primera. Les bandes que participaran en aquest Certamen seran les que hagen obtingut el primer premi en les seccions respectives del darrer Certamen Provincial que cadascuna de les Diputacions Provincials de la Comunitat Valenciana haja organitzat.  
Segona. La participació de les bandes concursants tindrà lloc en dues sessions per l'ordre del sorteig efectuat davant els representants de les bandes participants.  
Tercera. Les bandes que participaran en aquest Certamen ho faran amb un màxim de 80 músics en la primera secció, 60 en la segona i 40 en la tercera.  
Quarta. En les bandes concursants no podrà haver més de cinc reforços.  
Cinquena. Per tal de controlar les plantilles de les bandes concursants, s'aplicaran els criteris i els requisits establerts en el Reglament de certàmens de la Federació Regional Valenciana de Societats Musicals. Els impresos per a inscriure les plantilles de les bandes corresponents es podran retirar a la seu de l'esmentada Federació, al carrer Sorní, 22-1ª, de València.  
Sisena. Aquest Certamen tindrà lloc al CEI de Cheste el 6 de novembre d'enguany i començarà a les 10 hores.  
Setena. Les obres d'interpretació obligada seran:  
1ª secció: «Quimeres» de Francisco Grau Vegara.  
2ª secció: «Festívoles» de Rafael Talens Pelló.  
3ª secció: «Fadrell» (segona part) de Perfecto Artola.  
Vuitena. Les bandes participants rebran en concepte de catxet les quantitats següents:  
lª secció 350.000 PTA.  
2ª secció 300.000 PTA.  
3ª secció 250.000 PTA.  
En concepte d'ajuda per al transport, rebran les quantitats següents:  
- Bandes la procedència de les quals és fins a 50 km., 50.000. PTA  
- Bandes la procedència de les quals és fins a 100 km., 75.000. PTA  
- Bandes la procedència de les quals és de més de 100 km., 100.000. PTA  
Les bandes de la secció primera rebran el doble d'aquestes quantitats.  
S'atorgaran tres premis consistents en Menció d'Honor i Placa.  
Novena. El Jurat, presidit pel Director General de Patrimoni Cultural de. la Conselleria de Cultura, Educació i Ciència o la persona en qui delegue, estarà compost pel President de la Federació Regional Valenciana de Societats Musicals o persona en qui delegue i per tres especialistes musicals de prestigi reconegut. La composició definitiva del Jurat es farà pública en els mitjans de comunicació de més difusió en l'àmbit de la Comunitat Valenciana 30 dies abans de l'inici del Certamen.  
Actuarà com a Secretari del Jurat el Cap del Servei de Música, Teatre i Cinematografia de la Conselleria de Cultura, Educació i Ciència de la Generalitat Valenciana.  
Deu. Els participants, pel fet de prendre part en aquest Certamen i acceptar-ne les bases, accepten les decisions que adopten els membres del Jurat, contra les quals no es podrà interposar cap recurs o impugnació.


Còpia Permalink ELI